
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 742 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Σύσταση θέσεων στο Γεωπονικό Πανεπιστήμιο Αθή¬ 
νας κατ’ εφαρμογή του π.δ. 164/2004. 1 

Παράταση εργασιών της Γνωμοδοτικής Επιτροπής 
που έχει συσταθεί με την υπ’ αριθμ. 6497/29.3.2006 
υπουργική απόφαση του ΥΠΕΠΘ, που συγχρημα- 
τοδοτείται από την Ευρωπαϊκή'Ενωση, στο πλαί¬ 
σιο του ΕΠΕΑΕΚ II. 2 

Συγχώνευση σχολικών μονάδων Δευτεροβάθμιας Εκ¬ 
παίδευσης». 3 

Καθορισμός του Περιεχομένου Σπουδών Τμημάτων 
των Τ.Ε.Ι. Ηπείρου, Καβάλας, Σερρών και Χαλκί¬ 
δας. 4 


Τροποποίηση της υπ’ αριθμ. 15269/22.11.1994 από¬ 
φασης του Νομάρχη Κορινθίας περί σύστασης 
Νομικού Προσώπου με την επωνυμία «Σχολική 
Επιτροπή 3ου Γυμνασίου Κορίνθου του Δήμου 


Κορινθίων». 5 

Συμπλήρωση με νέο μέλος της «Επιχειρησιακής Ομά¬ 
δας Παροχών» του «Οργανωτικού Σχήματος για 
την υλοποίηση των έργων του προγράμματος Εκ¬ 
συγχρονισμού του ΙΚΑ-ΕΤΑΜ». 6 


ΑΠΟΦΑΣΕΙ Σ 

Αριθμ. 51758/Β1 (1) 


Σύσταση θέσεων στο Γ εωπονικό Πανεπιστήμιο Αθή¬ 
νας κατ’ εφαρμογή του π.δ. 164/2004. 

Ο ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1, παρ. 2 του ν. 3320/2005 (Α’ 48). 
β) Του άρθρου 11 του π.δ. 164/2004 (Α’ 134). 
γ) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α’ 98). 

δ) Της υπ’ αριθμ. ΔΙΔΚ/Φ. 1/2/6139/23.3.2004 κοινής από¬ 
φασης του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β' 527). 


20 Ιουνίου 2006 

ε) Της υπ’ αριθμ. 37930/ΔΙΟΕ1264/14.10.2005 κοινής 
απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτή¬ 
των των Υφυπουργών Οικονομίας και Οικονομικών» 
(Β’ 1432). 

2. Τις από 16.12.2004, 20.12.2004 και 21.9.2005 αποφάσεις 
του Υπηρεσιακού Συμβουλίου του Διοικητικού Προσω¬ 
πικού του Γεωπονικού Πανεπιστημίου Αθήνας. 

3. Την υπ’ αριθμ. 1037/11.10.2005 απόφαση του Β’ Τμή¬ 
ματος του Α.Σ.Ε.Π., περί υπαγωγής στις ρυθμίσεις του 
π.δ. 164/2004 συμβασιούχων του Γεωπονικού Πανεπι¬ 
στημίου Αθηνών. 

4. Τα υπ’ αριθμ. 7981/22.11.2005 και 7982/22.11.2005, 
8710/19.12.2005 έγγραφα του Γεωπονικού Πανεπιστη¬ 
μίου Αθηνών, όπου από το πρώτο προκύπτει ότι δεν 
υπάρχουν κενές οργανικές θέσεις ιδιωτικού δικαίου 
αορίστου χρόνου αντίστοιχης ή παρεμφερούς ειδι¬ 
κότητας και 

5. Το γεγονός ότι από την εφαρμογή των διατάξεων 
της απόφασης αυτής προκαλείται δαπάνη σε βάρος 
του κρατικού προϋπολογισμού ύψους 300.000 ευρώ για 
το τρέχον οικονομικό έτος η οποία θα αντιμετωπιστεί 
από πιστώσεις του προϋπολογισμού του ΥΠ.Ε.Π.Θ. (ΕΦ 
11-250 ΚΑΕ ομάδας 0200). Η ετήσια δαπάνη ανέρχεται 
σε 570.000 ΕΥΡΩ και θα καλύπτεται από τις πιστώσεις 
που θα εγγράφονται προς τούτο στον ανωτέρω προϋ¬ 
πολογισμό, αποφασίζουμε 

Συστήνονται τριάντα (30) οργανικές θέσεις προσωπι¬ 
κού με σύμβαση εργασίας ιδιωτικού δικαίου αορίστου 
χρόνου στο Γ εωπονικό Πανεπιστήμιο Αθηνών, προκειμέ- 
νου να καλυφθούν οι διαπιστωθείσες πάγιες και διαρ¬ 
κείς ανάγκες, κατ’ εφαρμογή του π.δ. 164/2004. Οι θέσεις 
κατά κατηγορία και κλάδο έχουν ως εξής: 

α) Έξη (6) θέσεις Κατηγορίας Π.Ε. Διοικητικού - Οι¬ 
κονομικού. 

β) Μία (1) θέση Κατηγορίας Π.Ε. Επικοινωνιολόγου. 

γ) Μία (1) θέση Κατηγορίας Π.Ε. Βιβλιοθηκονόμου. 

δ) Μία (1) θέση Κατηγορίας ΤΈ. Βιβλιοθηκονόμου. 

ε) Επτά (7) θέσεις Κατηγορίας ΔΈ. Διοικητικού-Λο- 
γιστικού. 

στ) Δύο (2) θέσεις Κατηγορίας ΔΈ. Χειριστή Η/Υ. 

ζ) Μία θέση (1) Κατηγορίας ΔΈ. Τυπογράφων. 

η) Τρεις (3) θέσεις Κατηγορίας ΔΈ. Σταβλιτών. 

0) Τρεις (3) θέσεις Κατηγορίας ΥΈ. Προσωπικού Κα¬ 
θαριότητας. 

ι) Τέσσερις (4) θέσεις Κατηγορίας Υ. Ε. Φυλάκων-Νυ- 
χτοφυλάκων. 

ια) Μία (1) θέση Κατηγορίας Υ. Ε. Βοηθητικού Προσω¬ 
πικού (επιμελητών). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μα'ΐου 2006 

01 ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 9891 (2) 

Παράταση εργασιών της Γνωμοδοτικής Επιτροπής που 

έχει συσταθεί με την υπ’ αριθμ. 6497/29.3.2006 υπουργι¬ 
κή απόφαση του ΥΠΕΠΘ, που συγχρηματοδοτείται από 

την Ευρωπαϊκή Ένωση, στο πλαίσιο του ΕΠΕΑΕΚ II. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα Κυβερνητικά Όργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98/τ.Α'). 

2. Την υπ’ αριθμ. 3405/28.11.2000 απόφαση της Επι¬ 
τροπής των Ε.Κ. Ε (2000), σχετικά με την έγκριση του 
Κοινοτικού Πλαισίου Στήριξης για τις κοινοτικές διαρ¬ 
θρωτικές παρεμβάσεις στις περιφέρειες που υπάγονται 
στον στόχο 1 και στην Ελλάδα. 

3. Το ν. 2860/2000 (ΦΕΚ251/Α714.11.2000) ο οποίος 
αναφέρεται στην «Διαχείριση, παρακολούθηση, και 
έλεγχο του Γ’ Κοινοτικού Πλαισίου Στήριξης και άλλες 
διατάξεις» και ειδικότερα το άρθρο 4 παρ. 3, καθώς 
και τις τροποποιήσεις του ν.3193/2003, άρθρο 17 (ΦΕΚ 
266/20.11.2003). 

4. Την υπ’ αριθμ. 3345/14.12.2000 (ΦΕΚ 1533/Β714.12.2000) 
κοινή υπουργική απόφαση για την «Σύσταση Ειδικής 
Υπηρεσίας Διαχείρισης του Επιχειρησιακού Προγράμ¬ 
ματος Εκπαίδευσης και Αρχικής Επαγγελματικής Κα¬ 
τάρτισης», όπως ισχύει σήμερα. 

5. Την υπ’ αριθμ. 1/29.5.2001 απόφαση της Επιτροπής 
Παρακολούθησης του ΕΠΕΑΕΚ, με την οποία εγκρίθη- 
κε το Συμπλήρωμα Προγραμματισμού του ΕΠΕΑΕΚ και 
ειδικότερα το αναλυτικό περιεχόμενο του Μέτρου 4.1, 
καθώς και τα κριτήρια επιλογής πράξεων του Μέτρου 4.1 
του ΕΠΕΑΕΚ, όπως περιγράφονται στην πρόσκληση. 

6. Την υπ’ αριθμ. 2140/3.2.2006 απόφαση της Επιτρο¬ 
πής Παρακολούθησης του ΕΠΕΑΕΚ (μέσω γραπτής δια¬ 
δικασίας) με την οποία τροποποιήθηκε το Συμπλήρωμα 
Προγραμματισμού του ΕΠΕΑΕΚ σύμφωνα με την απόφα¬ 
ση της 5ης Συνεδρίασης της Επιτροπής (28.11.2005). 

7. Την πρόσκληση υποβολής προτάσεων του ΕΠΕΑ¬ 
ΕΚ II με την υπ’ αριθμ. 1289/22.2.2002 και την υπ’ αριθμ. 
5225/14.3.1006 1η Τροποποίηση πρόσκλησης υποβολής 
πρότασης στο πλαίσιο της Κατηγορίας Πράξεων 4.1.1.α’ 
«Ευαισθητοποίηση Εκπαιδευτικών και Παρεμβατικά Προ¬ 
γράμματα για την προώθηση της Ισότητας των φύλων» 
της Ενέργειας 4.1.1, του Μέτρου 4.1. του ΕΠΕΑΕΚ II. 

8. Την υπ’ αριθμ. 13476/18.12.2002 απόφαση Ένταξης της 
πράξης «Ευαισθητοποίηση εκπαιδευτικών και παρεμβα¬ 
τικά προγράμματα στην εκπαίδευση για την προώθηση 
της ισότητας των φύλων» στο πλαίσιο της Κατηγο¬ 
ρίας Πράξεων 4.1.11.α και τις υπ’ αριθμ. 9410/28.7.2003 
1η Τροποποίηση απόφασης Ένταξης και με υπ’ αριθμ. 
16892/30.8.2005 2η Τροποποίηση απόφασηςΈνταξης της 


πράξης «Ευαισθητοποίηση εκπαιδευτικών και παρεμβα¬ 
τικά προγράμματα στην εκπαίδευση για την προώθηση 
της ισότητας των φύλων» στο πλαίσιο της Κατηγορίας 
Πράξεων 4.1.1 .α, των Ενεργειών 4.1.1, του Μέτρου 4.1. του 
ΕΠΕΑΕΚ II. 

9. Το υπ’ αριθμ. 3148/16.2.2006 (εισερχόμενο στην ΕΥΔ) 
αίτημα τροποποίησης της προαναφερόμενης ενταγμέ- 
νης πράξης και με συνημμένο τροποποιημένο ΤΔΕ/Υ 
(έγγραφο με υπ’ αριθμ.. 15060/14.2.2006 του ΚΕΘΙ). 

10. Την υπ’ αριθμ. 6497/29.3.2006 υπουργική απόφαση 
του ΥΠΕΠΘ για τον ορισμό και συγκρότηση Γνωμοδο- 
τικής Επιτροπής για την αξιολόγηση των προτάσεων 
που υποβλήθηκαν στο πλαίσιο της Κατηγορίας Πράξεων 
4.1.1.α’ «Ευαισθητοποίηση εκπαιδευτικών και παρεμβατι¬ 
κά προγράμματα στην εκπαίδευση για την προώθηση 
της ισότητας των φύλων», του Μέτρου 4.1 του ΕΠΕΑΕΚ II, 
που συγχρηματοδοτείται από την Ευρωπαϊκή Ένωση. 

11. Την υπ’ αριθμ. 35235/ΣΤ5/16.4.2004 απόφαση της 
Υπουργού Εθνικής Παιδείας και Θρησκευμάτων για 
την μεταβίβαση δικαιώματος υπογραφής «με εντολή 
Υπουργού» στον Ειδικό Γραμματέα ΕΈ. και Κ.Π.Σ. των 
προκηρύξεων -προσκλήσεων με τις οποίες καλούνται οι 
Τελικοί Δικαιούχοι Έργων / Πράξεων του ΕΠΕΑΕΚ II να 
υποβάλλουν προτάσεις, όπως συμπληρώθηκε και τρο¬ 
ποποιήθηκε με την υπ’ αριθμ. 41773/ΣΤ5/6.5.2004 (ΦΕΚ 
680 τ.ΕΤ/10.5.2004) υπουργική απόφαση. 

12. Το υπ’ αριθμ. Φ.908/32075/Η/2.4.2004 (ΦΕΚ 109 Τεύ¬ 
χος Γ719.4.2004), έγγραφο με θέμα : «Διορισμός Ειδικού 
Γραμματέα Υπηρεσιών Ενιαίου Διοικητικού Τομέα Θε¬ 
μάτων ΕΈ. και ΚΠΣ του ΥΠΕΠΘ». 

13. Τις διατάξεις του π.δ. 121/2004 (ΦΕΚ 84/τ.Α7ΐ0.3.2004) 
«Διορισμός Υπουργών και Υφυπουργών». 

14. Την ανάγκη παράτασης των εργασιών της Γνωμο¬ 
δοτικής Επιτροπής που έχει συσταθεί με την υπ’ αριθμ. 
6497/29.3.2006 υπουργική απόφαση του ΥΠΕΠΘ, προκει- 
μένου να ολοκληρωθεί το έργο της. 

15. Τις υπάρχουσες υπηρεσιακές ανάγκες και συ¬ 
γκεκριμένα: την αποτελεσματικότερη λειτουργία της 
υπηρεσίας και την καλύτερη εξυπηρέτηση του πολί¬ 
τη καθώς και τη λειτουργία του εν λόγω συλλογικού 
οργάνου εκτός ωραρίου εργασίας για υπαλλήλους ή 
μισθωτούς του Δημοσίου, ΝΠΔΔ και ΟΤΑ. 

16. Ότι προκαλείται δαπάνη που θα καλυφθεί από την 
Τεχνική Βοήθεια του Επιχειρησιακού Προγράμματος 
Εκπαίδευσης και Αρχικής Επαγγελματικής Κατάρτισης, 
το ύψος της οποίας θα καθοριστεί με κοινή υπουργική 
απόφαση σύμφωνα με τον ν.3205/2003, αποφασίζουμε: 

Την παράταση των εργασιών της Γνωμοδοτικής 
Επιτροπής, που έχει συσταθεί με την υπ’ αριθμ. 6497/ 
29.3.2006 υπουργική απόφαση του ΥΠΕΠΘ, έως 30 Ιου¬ 
νίου 2006 ώστε να ολοκληρωθεί το έργο της αξιολό¬ 
γησης της πρότασης του Τελικού Δικαιούχου για την 
3η Τροποποίηση της ενταγμένης πράξης «Ευαισθητο- 
ποίηση Εκπαιδευτικών και Παρεμβατικά Προγράμματα 
στην Εκπαίδευση για την Προώθηση της Ισότητας των 
Φύλων» της Κατηγορίας Πράξεων 4.1.1 .α’ «Ευαισθητο- 
ποίηση εκπαιδευτικών και παρεμβατικά προγράμματα 
στην εκπαίδευση για την προώθηση της ισότητας των 
φύλων», της Ενέργειας 4.1.1 «Προγράμματα Υποστή¬ 
ριξης της Αρχικής Επαγγελματικής Εκπαίδευσης και 
Κατάρτισης Γυναικών», του Μέτρου 4.1 «Προγράμματα 
Προώθησης της Ισότητας των Φύλων με Έμφαση στην 
Υποστήριξη της Αρχικής Επαγγελματικής Εκπαίδευσης 
και Κατάρτισης για Γυναίκες» του ΕΠΕΑΕΚ II, η οποία 
συγχρηματοδοτείται από την Ευρωπαϊκή Ένωση μέσω 
του ΕΠΕΑΕΚ II. 

Ως προς τα λοιπά ισχύουν όλα όσα αναφέρονται στην 
υπ’ αριθμ. 6497/29.3.2006 απόφαση του ΥΠΕΠΘ. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 15 Μάίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 47364/Δ4 (3) 

Συγχώνευση σχολικών μονάδων Δευτεροβάθμιας 
Εκπαίδευσης». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. του άρθρου 1 παρ. 4 του Ν. 2525/1997 (Α' 188). 
β. του άρθρου 5 παρ. 5 και 7 και του άρθρου 8 παραγρ. 
2 και 6 του ν. 1566/1985 (Α' 167) σε συνδυασμό με το 
άρθρο 11 παρ. 2 του ν. 1966/1991 (Α' 147). 

2. Τις προτάσεις των Διευθύνσεων Δευτεροβάθμιας 
Εκπαίδευσης. 

3. Την υπ’ αριθμ. 37876/ΣΤ5/26.4.2004 κοινή απόφαση του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουργών 
Εθνικής Παιδείας και Θρησκευμάτων» (Β' 608). 

4. Το γεγονός ότι με την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Συγχωνεύονται από το σχολικό έτος 2006-2007 οι 
παρακάτω σχολικές μονάδες χωρίς μείωση του αριθμού 
των οργανικών θέσεων του εκπαιδευτικού προσωπικού 
Δευτεροβάθμιας Εκπαίδευσης: 

1. ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΑΝΑ¬ 
ΤΟΛΙΚΗΣ ΘΕΣΣΑΛΟΝΙΚΗΣ 2° Γραφείο Δευτεροβάθμιας 
Εκπαίδευσης 

- 30° και 33° Ενιαίο Λύκειο Θεσσαλονίκης σε 30° Ενιαίο 
Λύκειο Θεσσαλονίκης. 

- 6° και 24° Ενιαίο Λύκειο Θεσσαλονίκης σε 24° Ενιαίο 
Λύκειο Θεσσαλονίκης. 

- 29° Γυμνάσιο Θεσσαλονίκης και 1° Γυμνάσιο Χαριλάου 
σε 1° Γ υμνάσιο Χαριλάου. 

- 3° Γ ραφείο Δευτεροβάθμιας Εκπαίδευσης 

-19° και 33° Γ υμνάσιο Θεσσαλονίκης σε 19° Γ υμνάσιο 
Θεσσαλονίκης. 

-19° και 26° Ενιαίο Λύκειο Θεσσαλονίκης σε 19° Ενιαίο 
Λύκειο Θεσσαλονίκης. 

2. ΔΙΕΥΘΥΝΣΗ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΔΥ¬ 
ΤΙΚΗΣ ΘΕΣΣΑΛΟΝΙΚΗΣ 

3° Γ ραφείο Δευτεροβάθμιας Εκπαίδευσης 
-1° και 2° Ενιαίο Λύκειο Σταυρούπολης σε 1° Ενιαίο 
Λύκειο Σταυρούπολης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάίου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 

Αριθμ. 52411/Ε5 (4) 

Καθορισμός του Περιεχομένου Σπουδών Τμημάτων των 
Τ.Ε.Ι. Ηπείρου, Καβάλας, Σερρών και Χαλκίδας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρ.1 του ν. 2916/2001 (Α' 114) «Διάρθρωση της 


ανώτατης εκπαίδευσης και ρύθμιση των θεμάτων του 
τεχνολογικού τομέα αυτής» 

β. Του άρθρ.8 παρ. 5 του ν. 1404/1983 (Α' 173) όπως 
συμπληρώθηκε από το άρθρ.1 παρ. 4 του ν. 2621/1998 
(Α' 136). 

γ. Του άρθρ. 25 παρ.1 του ν. 1404/1983 (Α'173) και του 
άρθρ.5 παρ. 12 του ν. 2916/2001 (Α' 114), σε συνδυα¬ 
σμό με τις διατάξεις του άρθρου 1 του ν. 3404/2005 
(Α' 260) «Ρύθμιση θεμάτων του Πανεπιστημιακού και 
Τεχνολογικού Τομέα της Ανώτατης Εκπαίδευσης και 
λοιπές διατάξεις». 

δ. Του άρθρ. 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α’ 98). 

2. Το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού. 

3. Την υπ’ αριθμ. 37876/ΣΤ5/26.4.2004 (Β' 608) από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Τις εισηγήσεις των Συμβουλίων για τον καθορισμό 
του περιεχομένου σπουδών των παρακάτω Τμημάτων: 

α. Νοσηλευτικής του Τ.Ε.Ι. Ηπείρου (αριθμ. πρακτ. 
7/20.4.2004 Γενικής Συνέλευσης του Τμήματος). 

β. Αρχιτεκτονικής Τοπίου του Παραρτήματος Δράμας 
του Τ.Ε.Ι. Καβάλας (αριθμ. πρακτ. 4/1.7.2003 Συμβουλίου 
του Τ.Ε.Ι). 

γ. Βιομηχανικής Πληροφορικής του Τ.Ε.Ι. Καβάλας 
(αριθμ. πρακτ. 21/5.7.2005 Συμβουλίου του Τ.Ε.Ι). 

δ. Πολιτικών ΔομικώνΈργων του Τ.Ε.Ι Σερρών (αριθμ. 
πρακτ. 22/26.10.2005). 

ε. Λογιστικής του Τ.Ε.Ι Σερρών (αριθμ. πρακτ. 14/ 
9.11.2005). 

στ. Πληροφορικής και Επικοινωνιών του Τ.Ε.Ι. 
Σερρών(αριθμ. πρακτ. 11/9.11.2005). 

ζ. Γεωπληροφορικής και Τοπογραφίας του Τ.Ε.Ι. Σερ¬ 
ρών (αριθμ. πρακτ. 10/9.11.2005 Γ ενικής Συνέλευσης του 
Τ μήματος). 

η. Μηχανολογίας του Τ.Ε.Ι. Χαλκίδας (αριθμ. πρακτ. 
9/12.11.2003). 

θ. Ηλεκτρολογίας του Τ.Ε.Ι. Χαλκίδας (αριθμ. πρακτ. 
14/16.12.2003). 

ι. Τεχνολογίας Αεροσκαφών του Τ.Ε.Ι. Χαλκίδας (αριθμ. 
πρακτ. 42/7.12.2005 Συμβουλίου του Τ.Ε.Ι.). 

5. Τη γνωμοδότηση του Συμβουλίου Ανώτατης Τε¬ 
χνολογικής Εκπαίδευσης κατά την δεύτερη (20.12.2005) 
συνεδρίαση του. καθορίζουμε 

Το Περιεχόμενο Σπουδών των παρακάτω τμημάτων 
των Τ.Ε.Ι. Ηπείρου, Καβάλας, Σερρών και Χαλκίδας: 

1. Τμήμα Νοσηλευτικής του Τ.Ε.Ι. Ηπείρου 

Το περιεχόμενο σπουδών του Τμήματος καλύπτει το 
γνωστικό αντικείμενο της Νοσηλευτικής Επιστήμης και 
περιλαμβάνει τη θεωρητική εκπαίδευση των σπουδα¬ 
στών καθώς και την διδασκαλία εργαστηριακών εφαρ¬ 
μογών κλινικής νοσηλευτικής και εμπειρία στις υπηρεσί¬ 
ες υγείας, που καλύπτουν όλα τα στάδια και τις φάσεις 
της ζωής του ατόμου που εντοπίζεται ανά πάσα στιγμή 
στον άξονα «υγεία-ασθένεια». 

Το Τμήμα έχει ως αποστολή να προάγει την ανάπτυξη 
και την μετάδοση γνώσεων στην φιλοσοφία, τεχνολο¬ 
γία και επιστήμη της Νοσηλευτικής, με τη διδασκαλία 
και την εφαρμοσμένη έρευνα και να παρέχει στους 
σπουδαστές τα απαραίτητα εφόδια που εξασφαλίζουν 
την άρτια εκπαίδευση και κατάρτιση τους, για την επι¬ 
στημονική και επαγγελματική τους σταδιοδρομία και 
εξέλιξη. 

Με την ολοκλήρωση των σπουδών του, ο πτυχιούχος 
του Τμήματος διαθέτει τις κατάλληλες επιστημονικές 
και τεχνικές γνώσεις, καθώς και τις πρακτικές δεξιότη¬ 
τες εφαρμογής των γνώσεων αυτών, ώστε να μπορεί να 
δραστηριοποιηθεί επαγγελματικά σε όλους τους τομείς 
του γνωστικού αντικειμένου του Τμήματος. 

Η εκπαίδευση περιλαμβάνει θεωρητική διδασκαλία, 
εργαστηριακές και κλινικές ασκήσεις, σεμινάρια και επι¬ 
σκέψεις σε εξειδικευμένες Μονάδες Νοσοκομείων κα¬ 
θώς και Κέντρων Υγείας. Επίσης, περιλαμβάνει Πρακτική 
Άσκηση στο επάγγελμα και στο τέλος την παρουσίαση 
μιας Πτυχιακής Εργασίας. 

Στα πρώτα εξάμηνα σπουδών διδάσκονται τα γενικά 
γνωστικά αντικείμενα που θέτουν τις βάσεις για ένα 
επίπεδο γνώσεων που θα επιτρέψει στον σπουδαστή 
να αντιμετωπίσει με τον ποιοτικότερο τρόπο τις εξει- 
δικευμένες επιστημονικές, τεχνολογικές και φιλοσο¬ 
φικές γνώσεις που εφαρμόζονται στις Νοσηλευτικές 
διεργασίες. 

Το πρόγραμμα σπουδών περιλαμβάνει μαθήματα: 

-Γενικής υποδομής και Δ.Ο.Ν.Α. (Διοίκησης-Οικονο- 
μίας-Νομοθεσίας - Ανθρωπιστικών Σπουδών), όπως: 
Ανατομία, Βιοχημεία, Βιολογία, Φυσιολογία, Βιοφυσική, 
Γενετική του ανθρώπου, Ανοσολογία, Βιοϊατρική τεχνο¬ 
λογία, Τηλεπληροφορική Υγείας. 

-Ειδικής υποδομής, όπως: Εισαγωγή στη Νοσηλευτική, 
Παθολογική Φυσιολογία, Πληροφορική Υγείας, Παθο¬ 
λογία. 

-Ειδικότητας, όπως: Κοινοτική Νοσηλευτική I, Κοινο¬ 
τική Νοσηλευτική II, Βασική Νοσηλευτική, Παθολογική 
Νοσηλευτική I, Παθολογική Νοσηλευτική II, Χειρουργική 
Νοσηλευτική. 

Η Πρακτική Ασκηση στο τελευταίο εξάμηνο έχει σκοπό 
την εμπέδωση των γνώσεων που έχουν ήδη διδαχθεί, 
την παροχή δυνατότητας ανάπτυξης πρωτοβουλιών σε 
χρόνια και οξέα νοσηλευτικά προβλήματα υγείας καθώς 
και την δυνατότητα ανάπτυξης ικανοτήτων επίλυσης 
νοσηλευτικών προβλημάτων και ομαδικής εργασίας. 

Τέλος η Πτυχιακή Εργασία πριν από τη λήψη του 
πτυχίου, δίνει την δυνατότητα στον σπουδαστή να 
αποκτήσει την εμπειρία της μελέτης σε βάθος, ενός 
θέματος της ειδικότητας, με ερευνητική ή συνθετική 
εργασία και με κατάλληλη βιβλιογραφική ανασκόπηση, 
με έμφαση στην ανάπτυξη των προσωπικών ικανοτήτων 
του σπουδαστή. 

2. Τμήμα Αρχιτεκτονικής Τοπίου του Παραρτήματος 
Δράμας του Τ.Ε.Ι. Καβάλας. 

Τ ο περιεχόμενο σπουδών του Τ μήματος καλύπτει το 
γνωστικό αντικείμενο της εφαρμογής τεχνικών, βιολο¬ 
γικών, φυσικών και οικονομικών επιστημών στην αει- 
φορική και πολυλειτουργική διαχείριση, βελτίωση και 
προστασία του Αστικού και Περιαστικού Τοπίου, καθώς 
και των χερσαίων φυσικών οικοσυστημάτων και στη 
διατήρηση και αναβάθμιση του φυσικού και δομημένου 
περιβάλλοντος. 

Το Τμήμα έχει ως αποστολή να προάγει την ανάπτυ¬ 
ξη και τη μετάδοση των γνώσεων στην επιστήμη, την 
τεχνολογία και τις τεχνικές που εφαρμόζονται στην 
Αρχιτεκτονική Τοπίου και στα Έργα του Φυσικού Περι¬ 
βάλλοντος με τη διδασκαλία και την εφαρμοσμένη έρευ¬ 
να και να παρέχει στους σπουδαστές τα απαραίτητα 
εφόδια που εξασφαλίζουν την άρτια κατάρτιση τους για 
την επιστημονική και επαγγελματική τους σταδιοδρομία, 
εξέλιξη και προοπτική. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις, ικανότητες και δεξιότητες, 


ώστε να δραστηριοποιούνται, σε όλους τους τομείς του 
γνωστικού αντικειμένου του Τ μήματος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πράξης, 
εργαστηριακές ασκήσεις, σεμινάρια και εκπαιδευτικές 
επισκέψεις σε φυσικά, δομημένα και λοιπά περιβάλλο¬ 
ντα, σε Προστατευόμενες Φυσικές Περιοχές(Αισθητικά 
δάση, Μνημεία της φύσης, Δρυμούς, Περιοχές ΝαίυΓα 
2000, Βιότοπους). 

Στο πρόγραμμα σπουδών του Τμήματος περιλαμβά¬ 
νονται: 

-Μαθήματα γενικής υποδομής και Δ.Ο.Ν.Α. (Δι¬ 
ό ίκησης-Οικονομίας-Νομοθεσίας-Ανθρωπιστικών 
Σπουδών),σχετικά με Θετικές, Τεχνικές, Βιολογικές και 
Οικολογικές Επιστήμες, τη Διαχείριση Τοπίου, την Οι¬ 
κονομική του Περιβάλλοντος & Τοπίου. 

-Μαθήματα ειδικής υποδομής, σχετικά με Ηλεκτρο¬ 
νικούς Υπολογιστές, ειδικά τεχνικά και βιολογικά γνω¬ 
στικά αντικείμενα. 

-Μαθήματα ειδικότητας που αναφέρονται στην Οικο¬ 
λογία Τοπίου, το Σχεδίασμά Πάρκων, Κήπων και λοιπών 
χώρων, την Αισθητική του Τοπίου, τις Φυτοτεχνικές δι¬ 
αμορφώσεις, την Ανάλυση-Σύνθεση τοπίου. 

Κατά το τελευταίο εξάμηνο εκπονείται η Πτυχιακή 
Εργασία, κατά τη διάρκεια του οποίου μπορεί να πραγ¬ 
ματοποιείται και η Πρακτική Ασκηση στο επάγγελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του τελειόφοιτου του Τμήματος σε ένα 
σοβαρό επίκαιρο θέμα εφαρμοσμένης έρευνας ή σε 
αντικείμενο που έχει άμεση σχέση με την ειδικότητα 
των σπουδών. 

Η Πρακτική Ασκηση στο επάγγελμα είναι καθοδη¬ 
γούμενη και αξιολογούμενη και πραγματοποιείται σε 
Δημόσιους και Ιδιωτικούς Φορείς, που σχετίζονται με 
το γνωστικό αντικείμενο του Τμήματος. 

3. Τμήμα Βιομηχανικής Πληροφορικής του Τ.Ε.Ι. Κα¬ 
βάλας 

Αντικείμενο της Βιομηχανικής Πληροφορικής είναι η 
παραγωγή και αξιοποίηση Μεθόδων, Υλικού και Λογισμι¬ 
κού από τις περιοχές της Επιστήμης των Υπολογιστών, 
των Επικοινωνιών, της Ηλεκτρολογίας, της Μηχανολογί- 
ας και των Μαθηματικών για την επίτευξη στόχων της 
βιομηχανικής παραγωγής, όπου διασυνδέονται μηχανές 
και υπολογιστές. 

Το Τμήμα έχει ως αποστολή να προάγει τη μετάδοση 
και την ανάπτυξη γνώσεων στην τεχνολογία και την 
επιστήμη με τη διδασκαλία και την έρευνα-τεχνολογική 
και εφαρμοσμένη - και παρέχει στους σπουδαστές τα 
απαραίτητα εφόδια που εξασφαλίζουν την άρτια κα¬ 
τάρτιση τους για την επιστημονική και επαγγελματική 
τους εξέλιξη και σταδιοδρομία. 

Με την ολοκλήρωση των σπουδών του, ο πτυχιούχος 
του Τμήματος διαθέτει τις κατάλληλες επιστημονικές 
και τεχνικές γνώσεις, καθώς και τις πρακτικές δεξιότη¬ 
τες εφαρμογής των γνώσεων αυτών, ώστε να μπορεί να 
δραστηριοποιηθεί επαγγελματικά σε όλους τους τομείς 
του γνωστικού αντικειμένου του Τμήματος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πρά¬ 
ξης, εργαστηριακές ασκήσεις, σεμινάρια και επισκέψεις 
σε χώρους παραγωγής. 

Το πρόγραμμα σπουδών περιλαμβάνει μαθήματα: 

-Γενικής υποδομής και Δ.Ο.Ν.Α. (Διοίκησης-Οικονομί- 
ας-Νομοθεσίας-Ανθρωπιστικών Σπουδών), όπως: Μαθη¬ 
ματικά, Διακριτά Μαθηματικά, Ηλεκτρικά Κυκλώματα, 
Εισαγωγή στον Προγραμματισμό, Ποιοτικός Έλεγχος, 
Δεοντολογία Επαγγέλματος, Αρχές Διοίκησης Επιχει¬ 
ρήσεων. 

-Ειδικής Υποδομής, όπως: Λογικά Κυκλώματα, Αντι- 
κειμενοστραφής Προγραμματισμός, Τεχνολογία Παρα¬ 
γωγής, Ψηφιακά Συστήματα, Αλγόριθμοι- Δομές Δε¬ 
δομένων. -Ειδικότητας, όπως: Τεχνολογία Λογισμικού, 
Εφαρμογές Πραγματικού Χρόνου, Παράλληλα και Κατα¬ 
νεμημένα Συστήματα, Ηλεκτρονικά Κινητήρια Συστήμα¬ 
τα, Διδακτική της Πληροφορικής, Ρομποτική, Τεχνολογία 
Συστημάτων Βασιζόμενων σε Υπολογιστές. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας, ενώ κατά τη διάρκεια του μπορεί να 
πραγματοποιείται και η Πρακτική Ασκηση στο επάγ¬ 
γελμα. 

Η εκπόνηση της Πτυχιακής Εργασίας εξασφαλίζει 
την εμβάθυνση του τελειόφοιτου του Τμήματος σε ένα 
σοβαρό επίκαιρο θέμα τεχνολογικής ή εφαρμοσμένης 
έρευνας ή σε αντικείμενο που έχει άμεση σχέση με την 
ειδικότητα των σπουδών. 

Η Πρακτική Ασκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες και άλλους συνεργαζόμενους φορείς, που σχετίζο¬ 
νται με το γνωστικό αντικείμενο του Τμήματος. 

4. Τμήμα Πολιτικών Δομικών Έργων του Τ.Ε.Ι. Σερ¬ 
ρών 

Το γνωστικό αντικείμενο του Τμήματος διαπραγμα¬ 
τεύεται την εφαρμογή του τεχνολογικού, οικονομικού, 
διαδικαστικού, θεσμικού και δεοντολογικού πλαισίου 
στο σχεδίασμά, την οργάνωση, τον έλεγχο και τη δι¬ 
αχείριση περιβάλλοντος, των συστημάτων παραγωγής 
και εκμετάλλευσης οικοδομικών έργων, περιλαμβανο- 
μένων της αρχιτεκτονικής διάπλασης, των οικοδομικών 
λεπτομερειών, του υπολογισμού και του σχεδιασμού 
φέροντος οργανισμού, της παθολογίας των κατασκευ¬ 
ών, της τεχνολογίας των οικοδομικών υλικών και της 
ενσωμάτωσης τους στα οικοδομικά έργα. Τέλος την 
αξιοποίηση της οικοδομήσιμης γης μέσα στα παραπάνω 
πλαίσια. 

Το Τμήμα έχει ως αποστολή να παρέχει στους σπου¬ 
δαστές τα απαραίτητα εφόδια που εξασφαλίζουν την 
άρτια κατάρτιση τους για επιστημονική και επαγγελ¬ 
ματική σταδιοδρομία και εξέλιξη. 

Με την ολοκλήρωση των σπουδών του ο πτυχιούχος 
του Τμήματος αποκτά τις απαραίτητες επιστημονικές 
και τεχνολογικές γνώσεις και ικανότητα για να μπορεί 
να απασχολείται σε όλους τους τομείς του γνωστικού 
αντικειμένου του Τμήματος, είτε ως αυτοαπασχολού¬ 
μενος, είτε ως υπεύθυνος ή στέλεχος σχετικών επιχει¬ 
ρήσεων, οργανισμών και υπηρεσιών. 

Στο πρόγραμμα σπουδών περιλαμβάνονται μαθήμα¬ 
τα: 

-Γενικής υποδομής και Δ.Ο.Ν.Α (Διοίκησης-Οικονομίας- 
Νομοθεσίας-Ανθρωπιστικών Σπουδών) τα οποία μετα¬ 
ξύ άλλων περιλαμβάνουν Μαθηματικά, Τεχνικό Σχέδιο, 
Πληροφορική, Τεχνική Γεωλογία και Φυσική, Τεχνική 
Νομοθεσία, Πολιτική Οικονομία, Διοίκηση Επιχειρήσεων 
και Ιστορία της Τέχνης. 

-Ειδικής υποδομής που βοηθούν στην κατανόηση των 
μαθημάτων ειδικότητας και περιλαμβάνουν μεταξύ άλ¬ 
λων Τεχνική Μηχανική, Αντοχή Υλικών, Υδραυλική, Το¬ 
πογραφία, Εδαφομηχανική, θεμελιώσεις και Κόστος & 
Προϋπολογισμός Κατασκευών. 

- Ειδικότητας τα οποία διαπραγματεύονται την εξειδι- 
κευμένη γνώση που απαιτείται από την ειδικότητα των 
σπουδών και περιλαμβάνουν μεταξύ άλλων μαθήματα 
όπως Στατική I & II, Οικοδομική, Κατασκευές Οπλισμέ¬ 
νου Σκυροδέματος I & II, Αρχιτεκτονική, Κατασκευές 
Κτιρίων, Σιδηρές & Ξύλινες Κατασκευές και Δυναμική 
των Κατασκευών. 


Το τελευταίο εξάμηνο σπουδών περιλαμβάνει την 
εκπόνηση της Πτυχιακής Εργασίας και την Πρακτική 
Ασκηση. 

Η Πτυχιακή Εργασία δίνει την δυνατότητα στον τελει¬ 
όφοιτο σπουδαστή να εμβαθύνει σε μια περιοχή ενός 
μαθήματος, είτε με πειραματική, είτε με συνθετική ερ¬ 
γασία και με κατάλληλη βιβλιογραφική υποστήριξη με 
έμφαση στην ανάπτυξη των προσωπικών ικανοτήτων 
και ενδιαφερόντων του. 

Η Πρακτική Άσκηση πραγματοποιείται σε χώρους ερ¬ 
γασίας της ειδικότητας με σκοπό την εμπέδωση των 
γνώσεων των προηγουμένων εξαμήνων, την παροχή 
δυνατοτήτων ανάπτυξης πρωτοβουλιών, την δυνατότη¬ 
τα ανάπτυξης ικανότητας επίλυσης προβλημάτων, την 
απόκτηση εμπειρίας από την άσκηση του επαγγέλματος 
και την εξοικείωση με την ομαδική εργασία. 

5. Τμήμα Πληροφορικής και Επικοινωνιών του Τ.Ε.Ι. 
Σερρών 

Το αντικείμενο σπουδών του Τμήματος καλύπτει τις 
γνωστικές περιοχές των Επιστημών της Πληροφορικής 
και των Επικοινωνιών, καθώς και των εφαρμογών αυτών 
στους παρακάτω τεχνολογικούς τομείς: 

-Ανάπτυξης Υπολογιστικών Τεχνικών και Σχεδίασης 
Υπολογιστικών Συστημάτων. 

-Σχεδίασης και Ανάπτυξης Τηλεπικοινωνιακών Συστη¬ 
μάτων και Δικτύων. 

-Σχεδίασης και Ανάπτυξης Ψηφιακών Συστημάτων, 
Αυτοματισμών και Βιομηχανικών Εφαρμογών. 

Το Τ μήμα έχει ως αποστολή να προάγει την ανάπτυξη 
και τη μετάδοση των επιστημονικών και τεχνολογικών 
γνώσεων της Πληροφορικής και των Επικοινωνιών με τη 
διδασκαλία και την εφαρμοσμένη έρευνα και να παρέχει 
στους σπουδαστές τα απαραίτητα εφόδια, για την άρτια 
επιστημονική και επαγγελματική τους σταδιοδρομία 
και εξέλιξη. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες, σύμφωνα με 
τα διεθνή πρότυπα, θεωρητικές και τεχνολογικές γνώ¬ 
σεις και δεξιότητες, ώστε να μπορούν να απασχοληθούν 
σε όλους τους τομείς του γνωστικού αντικειμένου του 
Τ μήματος. 

Οι σπουδές στο Τμήμα περιλαμβάνουν μαθήματα: 

- Γενικής υποδομής, όπως Μαθηματικά, Φυσική, Κυ¬ 
κλώματα, Εισαγωγή στην Πληροφορική. 

- Ειδικής υποδομής, όπως Γλώσσες Προγραμματισμού, 
Λειτουργικά Συστήματα, Αρχιτεκτονική Υπολογιστών, 
Βάσεις Δεδομένων, Τηλεπικοινωνίες, Δίκτυα Υπολογι¬ 
στών. 

-Ειδικότητας, όπως Τεχνολογία Λογισμικού, Ασύρμα¬ 
τες και Κινητές Επικοινωνίες, Προγραμματιστικές Εφαρ¬ 
μογές στο Διαδίκτυο, Υπηρεσίες Δικτύων, Προηγμένα 
Ψηφιακά Συστήματα, Συστήματα Αυτομάτου Ελέγχου, 
Ρομποτική, Ψηφιακή Επεξεργασία Εικόνας. 

Το τελευταίο εξάμηνο είναι αφιερωμένο στην Πρακτι¬ 
κή Ασκηση στο επάγγελμα και στην εκπόνηση Πτυχια¬ 
κής Εργασίας σε θέματα ειδικότητας που έχουν σχέση 
με τη βελτίωση και εξέλιξη της τεχνολογίας. 

6. Τμήμα Γεωπληροφορικής και Τοπογραφίας του Τ.Ε.Ι. 
Σερρών 

Το αντικείμενο σπουδών του Τμήματος καλύπτει τη 
γνωστική περιοχή της αποτύπωσης, οργάνωσης, ανάλυ¬ 
σης και διαχείρισης του χώρου. Συγκεκριμένα αφορά: 

-Τη δημιουργία και ενημέρωση του κατάλληλου χαρ- 
τογραφικού υπόβαθρου με χρήση τοπογραφικών και 
φωτογραμμετριών οργάνων και μεθόδων καθώς και 
τηλεπισκοπικής έρευνας, με χρήση σύγχρονων μεθό¬ 
δων της επιστήμης και αρωγό την πληροφορική και 

με στόχο την αξιοποίηση του σε μελέτες οδοποιίας, 
υδραυλικής, πολεοδομίας, χωροταξίας, κτηματολογίου 
και γεωργικής ανάπτυξης. 

-Τη διαχείριση και την αξιοποίηση πληροφοριών χώ¬ 
ρου και την παραγωγή θεματικών χαρτών (Εφαρμο¬ 
γές Συστημάτων Γεωγραφικών Πληροφοριών-ΘΙδ) σε 
μελέτες κτηματολογίου, γεωλογίας, περιβαλλοντικών 
επιπτώσεων, χωροταξίας, πολεοδομίας, περιφερειακής 
ανάπτυξης, γεωργικής ανάπτυξης, αξιοποίησης και δια¬ 
χείρισης φυσικών πόρων καθώς και πρόβλεψης-διαχεί- 
ρισης φυσικών καταστροφών). 

Το Τμήμα έχει ως αποστολή να προάγει την ανάπτυξη 
και τη μετάδοση των γνώσεων στην τεχνολογία και 
την επιστήμη που περιλαμβάνει το παραπάνω γνωστικό 
αντικείμενο, με τη διδασκαλία και την εφαρμοσμένη 
έρευνα και να παρέχει στους σπουδαστές τα απαραίτη¬ 
τα εφόδια που εξασφαλίζουν την άρτια εκπαίδευση και 
κατάρτιση τους και την επιστημονική και επαγγελματική 
τους σταδιοδρομία και εξέλιξη. 

Με την ολοκλήρωση των σπουδών τους, οι πτυχιούχοι 
του Τμήματος αποκτούν τις απαραίτητες, σύμφωνα με 
διεθνή πρότυπα, θεωρητικές και τεχνολογικές γνώσεις 
και τεχνικές δεξιότητες ώστε να μπορούν να απασχολη¬ 
θούν σε όλους τους τομείς του γνωστικού αντικειμένου 
του Τμήματος, είτε ως αυτοαπασχολούμενοι, είτε ως 
υπεύθυνοι ή στελέχη σχετικών ιδιωτικών ή δημοσίων 
επιχειρήσεων, οργανισμών και υπηρεσιών. 

Το πρόγραμμα σπουδών περιλαμβάνει: 

-Μαθήματα γενικής υποδομής και Δ.Ο.Ν.Α. (Διοίκη- 
σης-Οικονομίας-Νομοθεσίας-Ανθρωπιστικών Σπουδών) 
μεταξύ των οποίων Μαθηματικά I & II, Εφαρμοσμένη 
Πληροφορική I & II, Αρχές Σχεδίου-Σχεδίαση με Η/Υ 
Ανθρωπογεωγραφία-Οικονομική του Χώρου, Ιστορία 
και Θεσμικό Πλαίσιο Πολεοδομίας, Εκτιμήσεις Αξιών 
Ακινήτων και Διαχείριση Γης, Θεσμικό Πλαίσιο για το 
Περιβάλλον. 

-Μαθήματα ειδικής υποδομής, όπως Τοπογραφία I & 
II & III, Εισαγωγή στη Γεωπληροφορική, Εισαγωγή στη 
Χαρτογραφία, Αλγοριθμικές Βάσεις στη Γεωπληροφο- 
ρική, Χωροταξικός Σχεδιασμός, Οδοποιία. 

-Μαθήματα ειδικότητας, όπως Βάσεις Δεδομένων, 
Οδοποιία II, Θεματική Χαρτογραφία, Εφαρμογές Πα¬ 
γκοσμίου Δορυφορικού Συστήματος Εντοπισμού Θέσης 
(ΘΡδ), Κτηματολόγιο, Εφαρμογές σε Πολεοδομικό και 
Χωροταξικό Σχεδίασμά (ΘΙ3 III). 

Το τελευταίο εξάμηνο σπουδών περιλαμβάνει την 
εκπόνηση της Πτυχιακής Εργασίας και την Πρακτική 
Άσκηση. 

Η Πτυχιακή Εργασία δίνει στον σπουδαστή την δυνα¬ 
τότητα να αποκτήσει την εμπειρία της σε βάθος μελέ¬ 
της ενός θέματος της ειδικότητας με σκοπό τόσο την 
ανάπτυξη των προσωπικών του δεξιοτήτων, όσο και την 
άμεση επαφή του με την εξέλιξη της τεχνολογίας. 

Η Πρακτική Ασκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες και άλλους συνεργαζόμενους φορείς, που σχετίζο¬ 
νται με το γνωστικό αντικείμενο του Τμήματος. 

7. Τμήμα Λογιστικής του Τ.Ε.Ι. Σερρών 

Το περιεχόμενο σπουδών του Τμήματος καλύπτει το 
γνωστικό αντικείμενο της Επιστήμης της Λογιστικής, 
καθώς και τις εφαρμογές της στον ιδιωτικό και δημό¬ 
σιο τομέα σύμφωνα με τις τεχνολογικές απαιτήσεις 
της Κοινωνίας της Πληροφορίας και ειδικότερα όπως 
αυτές εξειδικεύονται στην οργάνωση και λειτουργία 
των λογιστικών υπηρεσιών. 

Αποστολή του Τμήματος είναι να προωθεί την επιστη¬ 
μονική και εφαρμοσμένη τεχνολογική έρευνα στα πεδία 
του γνωστικού του αντικειμένου, και να αναπτύσσει συ¬ 


νεργασίες με άλλα εκπαιδευτικά ιδρύματα, επιστημονι¬ 
κούς, οικονομικούς και κοινωνικούς φορείς. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονικές 
γνώσεις στα πεδία της Οικονομίας και ειδικά της Λο¬ 
γιστικής, καθώς και τεχνολογικές γνώσεις και δεξιότη¬ 
τες για να μπορεί να δραστηριοποιηθεί επαγγελματικά 
σε όλους τους τομείς του γνωστικού αντικειμένου του 
Τμήματος, είτε ως στέλεχος λογιστηρίου επιχειρήσεων, 
οργανισμών και υπηρεσιών του ιδιωτικού και δημόσιου 
τομέα, είτε ως αυτοαπασχολούμενος. 

Στο πρόγραμμα σπουδών του Τμήματος ενδεικτικά 
περιλαμβάνονται κυρίως μαθήματα εμβάθυνσης στα 
γνωστικά αντικείμενα της Λογιστικής-Φορολογικής, του 
Μάνατζμεντ, του Μάρκετινγκ αγαθών και υπηρεσιών, 
των Χρηματοδοτήσεων, της μακρό & μικρο-οικονομικής, 
των Διεθνών Οικονομικών Σχέσεων, των Μαθηματικών 
και της Στατιστικής, της Νομικής και Πληροφορικής σε 
έκταση και βάθος, κατάλληλου επιπέδου για την κατα¬ 
νόηση των επιστημονικών, θεωρητικών και εφαρμοσμέ¬ 
νων γνώσεων, καθώς και δεξιοτήτων που εφαρμόζονται 
στη σύγχρονη επιστήμη της Λογιστικής. 

Στα μαθήματα ειδικότητας ενδεικτικά περιλαμβάνο¬ 
νται η ανάλυση Χρηματοοικονομικών καταστάσεων, η 
Λογιστική Κόστους, η Μηχανογραφημένη Λογιστική, 
Φοροτεχνικά θέματα και Ειδικές Λογιστικές, Οικονο¬ 
μοτεχνικές και Χρηματοδοτικές Μελέτες. Στην ιδιαίτερη 
κατηγορία των κατ’ επιλογήν μαθημάτων περιλαμβάνο¬ 
νται μαθήματα που παρέχουν εξειδικευμένες γνώσεις 
για περαιτέρω εξειδίκευση. 

Η Πρακτική Άσκηση στο τελευταίο εξάμηνο πραγμα¬ 
τοποιείται σε αντικείμενα της ειδικότητας, σε χώρους 
παραγωγής ή παροχής υπηρεσιών επιχειρήσεων και 
οργανισμών, με σκοπό την εμπέδωση των γνώσεων 
των προηγούμενων εξαμήνων, την παροχή δυνατότη¬ 
τας ανάπτυξης πρωτοβουλιών, καθώς και τη δυνατότη¬ 
τα ανάπτυξης ικανοτήτων επίλυσης προβλημάτων και 
ομαδικής εργασίας. 

Τέλος, η Πτυχιακή Εργασία πριν από τη λήψη του 
πτυχίου δίνει τη δυνατότητα στο σπουδαστή να απο¬ 
κτήσει την εμπειρία μελέτης σε βάθος ενός θέματος 
της ειδικότητας, με κατάλληλη αναλυτική και συνθετική 
εργασία και με αντίστοιχη βιβλιογραφική έρευνα και 
πρακτική παρατήρηση, με έμφαση στην ανάπτυξη των 
προσωπικών ικανοτήτων του σπουδαστή. 

8. Τμήμα Μηχανολογίας του Τ.Ε.Ι. Χαλκίδας 

Το περιεχόμενο σπουδών του Τμήματος καλύπτει 
το γνωστικό αντικείμενο της θεμελίωσης, εξέλιξης και 
εφαρμογής της Επιστήμης της Μηχανολογίας, που αφο¬ 
ρά στη ανάλυση, μελέτη, σχεδίαση, ανάπτυξη, κατα¬ 
σκευή, λειτουργία μηχανών, συσκευών, μηχανισμών και 
εγκαταστάσεων, συστημάτων παραγωγής προϊόντων 
και προσφοράς υπηρεσιών καθώς και συστημάτων πα¬ 
ραγωγής και διαχείρισης ενέργειας, λαμβάνοντας υπόψη 
την οικονομία, τις νέες τεχνολογίες, τον ανθρώπινο 
παράγοντα, τις επιδράσεις στο περιβάλλον και την κοι¬ 
νωνική αποδοχή. 

Το Τμήμα έχει ως αποστολή να προάγει την ανάπτυξη 
και τη μετάδοση των γνώσεων στην τεχνολογία και την 
επιστήμη με τη διδασκαλία και την εφαρμοσμένη και 
τεχνολογική έρευνα και να παρέχει στους σπουδαστές 
τα απαραίτητα εφόδια που εξασφαλίζουν την άρτια 
κατάρτιση τους για την κοινωνική, επιστημονική και 
επαγγελματική τους σταδιοδρομία και εξέλιξη. 

Με την ολοκλήρωση των σπουδών τους, οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις και ικανότητες, ώστε να μπο¬ 
ρούν να προσφέρουν τις υπηρεσίες τους σε όλους τους 

τομείς του γνωστικού αντικειμένου του Τμήματος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πρά¬ 
ξης, εργαστηριακές ασκήσεις, και επισκέψεις σε χώρους 
παραγωγής καθώς και εκπόνηση εργασιών με έμφαση 
στη μελέτη εφαρμογής των γνώσεων που αποκτήθηκαν 
και στην ομαδική εργασία. 

Στις βασικές γνώσεις υποδομής του Τμήματος περι¬ 
λαμβάνονται μεταξύ των άλλων τα Μαθηματικά, η Φυ¬ 
σική, η Χημεία και Τεχνολογία των Υλικών, η εφαρμογή, 
χρήση και ο προγραμματισμός Η/Υ, όπως επίσης και 
μια ιδιαίτερη κατηγορία μαθημάτων με γνωστικά αντι¬ 
κείμενα Διοίκησης Επιχειρήσεων, Νομοθεσίας καθώς 
και μαθήματα που αφορούν την ασφάλεια εργασίας 
στους χώρους παραγωγής και την προστασία περι¬ 
βάλλοντος. 

Επίσης διδάσκονται μαθήματα ειδικότητας υποχρε¬ 
ωτικά και επιλογής υποχρεωτικά. Στα μαθήματα αυτά 
προσφέρονται εξειδικευμένες γνώσεις σε θέματα μηχα- 
νολογίας και εφαρμογών αυτής. Ενδεικτικά αναφέρονται 
τα μαθήματα των Μεταλλικών Κατασκευών, Ανυψωτικών 
και Μεταφορικών Μηχανών, Διοίκησης Παραγωγής, Τε¬ 
χνολογίας Ψύξης. 

Το τελευταίο εξάμηνο περιλαμβάνει Πρακτική Άσκηση 
των σπουδαστών καθώς επίσης και την εκπόνηση της 
Πτυχιακής Εργασίας. 

Η Πρακτική Άσκηση πραγματοποιείται σε χώρους πα¬ 
ραγωγής και άλλους χώρους εργασίας της ειδικότητας 
με σκοπό την εμπέδωση και διεύρυνση των γνώσεων 
των προηγουμένων εξαμήνων, την παροχή δυνατότητας 
ανάπτυξης πρωτοβουλιών καθώς και την δυνατότητα 
ανάπτυξης ικανοτήτων επίλυσης προβλημάτων και ομα¬ 
δικής εργασίας. 

Τέλος, η Πτυχιακή Εργασία πριν από την λήψη του 
πτυχίου, δίνει την δυνατότητα στο σπουδαστή να απο¬ 
κτήσει την εμπειρία της μελέτης και έρευνας σε βάθος 
ενός θέματος της ειδικότητας με κατάλληλη βιβλιο¬ 
γραφική υποστήριξη και χρήση Η/Υ, με έμφαση στην 
ανάπτυξη των ατομικών ικανοτήτων του σπουδαστή. 

9. Τμήμα Ηλεκτρολογίας του Τ.Ε.Ι. Χαλκίδας 

Το περιεχόμενο σπουδών του Τμήματος καλύπτει τα 
γνωστικά αντικείμενα της εφαρμογής της Επιστήμης 
και Τεχνολογίας της Ηλεκτρολογίας, με έμφαση στα 
ηλεκτρικά ενεργειακά συστήματα και εγκαταστάσεις, 
τους αυτοματισμούς, τα ηλεκτρονικά και πληροφοριακά 
συστήματα και τα συστήματα επικοινωνιών. 

Το Τμήμα έχει ως αποστολή να προάγει την ανάπτυξη 
και τη μετάδοση γνώσεων στην επιστημονική και τε¬ 
χνολογική περιοχή της Ηλεκτρολογίας μέσω της διδα¬ 
σκαλίας και της εφαρμοσμένης έρευνας. Ταυτόχρονα 
αποσκοπεί στην παροχή των απαραίτητων εφοδίων 
στους σπουδαστές του προκειμένου να εξασφαλίζεται 
η άρτια κατάρτιση τους, η οποία είναι απαραίτητη προ¬ 
ϋπόθεση για επιτυχή επιστημονική και επαγγελματική 
σταδιοδρομία. 

Με την επιτυχή ολοκλήρωση των σπουδών τους, οι 
πτυχιούχοι του Τμήματος αποκτούν το απαραίτητο επι¬ 
στημονικό και τεχνολογικό υπόβαθρο, ώστε να είναι σε 
θέση να δραστηριοποιούνται σε όλους τους τομείς του 
γνωστικού αντικειμένου του Τμήματος. 

Στη διάρκεια των πρώτων εξαμήνων πραγματοποι¬ 
ούνται η θεωρητική διδασκαλία και η εργαστηριακή 
και φροντιστηριακή άσκηση των σπουδαστών. Κατά το 
διάστημα αυτό, οι σπουδαστές συμμετέχουν-ατομικά 
ή σε ομάδες- στην εκπόνηση μελετών ή εργασιών που 
αποσκοπούν, αφενός μεν στην ανάπτυξη και εμπέδωση 
των γνώσεων που αποκτούν στο συγκεκριμένο γνωστικό 
αντικείμενο, αφετέρου δε στην εξοικείωση τους με την 


τεχνική και τους τρόπους σύνταξης και παρουσίασης 
τεχνικών εκθέσεων και μελετών. 

Το πρόγραμμα σπουδών περιλαμβάνει μαθήματα 
υποχρεωτικά (Υ), κατ’ επιλογήν υποχρεωτικά (ΕΥ) και 
προαιρετικά (Π), τα οποία διακρίνονται σε: 

-Θεωρητικά (θ) 

-Μικτά (Μ) και 

-Εργαστηριακά (Ε). 

Ανάλογα με το περιεχόμενο και το στόχο τους δια- 
κρίνονται στις εξής κατηγορίες: 

-Μαθήματα γενικής υποδομής, και Δ.Ο.Ν.Α. (Διοίκηση- 
Οικονομία 

-Νομοθεσία- Ανθρωπιστικές Σπουδές). 

-Μαθήματα ειδικής υποδομής 

-Μαθήματα ειδικότητας. 

Το πρόγραμμα σπουδών περιλαμβάνει επίσης την εκ¬ 
πόνηση Πτυχιακής Εργασίας και Πρακτική Ασκηση στο 
επάγγελμα κατά το τελευταίο εξάμηνο, που εξασφα¬ 
λίζουν την εμβάθυνση σε θέματα τεχνολογικής εφαρ¬ 
μογής, εφαρμοσμένης έρευνας και ανάπτυξης, ολοκλή¬ 
ρωσης τεχνολογιών και γενικότερα σε αντικείμενα που 
έχουν άμεση σχέση με την ειδικότητα των σπουδών. 

10. Τμήμα Τεχνολογίας Αεροσκαφών του Τ.Ε.Ι. Χαλ¬ 
κίδας 

Το αντικείμενο σπουδών του Τμήματος είναι η εφαρ¬ 
μογή των φυσικών επιστημών στους ακόλουθους τομείς: 
τον έλεγχο, τη συντήρηση και επισκευή των δομικών 
τμημάτων και των συστημάτων ισχύος των αεροσκαφών. 
Τ ον έλεγχο και την επισκευή των ηλεκτρικών, ηλεκτρο¬ 
νικών, πληροφοριακών, τηλεπικοινωνιακών συστημάτων 
και εγκαταστάσεων των διαφόρων τύπων αεροσκαφών 
καθώς και των συστημάτων αυτοματισμού που αυτά 
περιλαμβάνουν. Τον σχεδίασμά και την ανάπτυξη προ¬ 
ϊόντων και υπηρεσιών που αφορούν το αεροσκάφος 
και τις αερομεταφορές. Την υλοποίηση προγραμμάτων 
εφαρμοσμένης έρευνας και ανάπτυξης της αεροπορικής 
τεχνολογίας. 

Το Τ μήμα έχει ως αποστολή αφ’ενός την ανάπτυξη και 
την παροχή σύγχρονων γνώσεων στην τεχνολογία και 
στην επιστήμη των αεροσκαφών με την διδασκαλία και 
την εφαρμοσμένη έρευνα και αφ’ ετέρου την ανάπτυξη 
των απαραίτητων δεξιοτήτων από τους σπουδαστές 
του Τμήματος. 

Με την επιτυχή ολοκλήρωση των σπουδών τους, οι 
πτυχιούχοι του Τμήματος αποκτούν τις απαραίτητες 
επιστημονικές και τεχνολογικές γνώσεις, ικανότητες και 
δεξιότητες, ώστε να δραστηριοποιούνται σε όλους τους 
τομείς του γνωστικού αντικειμένου του Τμήματος. 

Κατά την διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πρά¬ 
ξης, εργαστηριακές ασκήσεις, σεμινάρια και επισκέψεις 
σε χώρους παραγωγής. Το πρόγραμμα σπουδών περι¬ 
λαμβάνει μαθήματα υποχρεωτικά (Υ) ή κατ’ επιλογήν 
υποχρεωτικά (ΕΥ), τα οποία διακρίνονται σε: 

-Θεωρητικά (θ) -Μικτά (Μ) 

-Εργαστηριακά (Ε). 

Ανάλογα με το περιεχόμενο και το στόχο τους δια- 
κρίνονται στις εξής κατηγορίες: 

-Μαθήματα γενικής υποδομής και Δ.Ο.Ν.Α. (Διοίκηση- 
Οικονομία -Νομοθεσία- Ανθρωπιστικές Σπουδές). 

-Μαθήματα ειδικής υποδομής 

-Μαθήματα ειδικότητας. 

Το τελευταίο εξάμηνο περιλαμβάνει εκπόνηση Πτυ¬ 
χιακής Εργασίας, κατά τη διάρκεια του οποίου μπο¬ 
ρεί να πραγματοποιείται και η Πρακτική Άσκηση στο 
επάγγελμα. 

Η Πρακτικής Ασκηση είναι καθοδηγούμενη και αξι¬ 
ολογούμενη και πραγματοποιείται σε επιχειρήσεις 




9836 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


του Ιδιωτικού ή του ευρύτερου Δημοσίου τομέα, με 
αντικείμενο εργασίας σχετικό με αυτό των σπουδών 
τους. 

Για την απόκτηση του πτυχίου τους, οι σπουδαστές εκ¬ 
πονούν υποχρεωτικά Πτυχιακή Εργασία η διάρκεια εκπό¬ 
νησης της οποίας μπορεί να συμπίπτει με την αντίστοιχη 
της Πρακτικής Άσκησης. Η εκπόνηση της Πτυχιακής Ερ¬ 
γασίας εξασφαλίζει την εμβάθυνση του τελειόφοιτου του 
Τμήματος σε ένα σοβαρό επίκαιρο θέμα εφαρμοσμένης 
έρευνας ή σε ένα θέμα της επιλογής τους, που άπτεται 
του αντικειμένου των σπουδών τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μαΐου 2005 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 
-♦- 

Αριθμ. 7525 (5) 

Τροποποίηση της υπ’ αριθμ. 15269/22.11.1994 απόφασης 
του Νομάρχη Κορινθίας περί σύστασης Νομικού Προ¬ 
σώπου με την επωνυμία: «Σχολική Επιτροπή 3ου Γυ- 
μνασίου Κορίνθου του Δήμου Κορινθίων». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1 Τις διατάξεις του άρθρου 203 του π.δ.410/1995. 

2. Τις διατάξεις του άρθρου 7 του ν. 2503/1997 «Διοί¬ 
κηση, οργάνωση στελέχωση της Περιφέρειας, ρύθμιση 
θεμάτων για την Τοπική Αυτ/ση και άλλες διατάξεις». 

3. Τις διατάξεις των παραγρ. 8-15 του άρθρου 5 του 
ν. 1894/1990, για Ακαδημία Αθηνών και άλλες εκπαιδευ¬ 
τικές διατάξεις. 

4. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα Κυβερνητικά Όργανα που 
κυρώθηκε με το άρθρο πρώτο του π.δ. 63/2005 (ΦΕΚ 
98/τ.Α') που ρυθμίζει τον έλεγχο των δαπανών που προ- 
καλούν οι κανονιστικές διοικητικές πράξεις. 

5. Την υπ’ αριθμ. 8832/31.12.1997 απόφαση του Γενικού 
Γραμματέα Περιφέρειας Πελοποννήσου περί ανάθεσης 
αρμοδιοτήτων και ασκήσεων αυτών κατ’ εντολή του 
(ΦΕΚ 551/3.6.1998, τ.Β’). 

6. Την υπ’ αριθμ. 15269/22.11.1994 απόφαση του Νομάρ¬ 
χη Κορινθίας, περί σύστασης Νομικού Προσώπου με την 
επωνυμία:«Σχολική Επιτροπή 3ου Γυμνασίου Κορίνθου» 
του Δήμου Κορινθίων. 

7. Την υπ’ αριθμ. 6/140/2006 νόμιμα ληφθείσα απόφαση 
του Δημοτικού Συμβουλίου Κορινθίων, περί τροποποί¬ 
ησης της συστατικής πράξης του Νομικού Προσώπου, 
αποφασίζουμε: 

Τροποποιούμε την υπ’ αριθμ. 15269/22.11.1994 απόφαση 
του Νομάρχη Κορινθίας, περί σύστασης Νομικού Προσώ¬ 
που με την επωνυμία «Σχολική Επιτροπή 3ου Γ υμνασίου 
Κορίνθου» του Δήμου Κορινθίων, κατά το μέρος που 
αφορά την επωνυμία αυτού ως εξής: 

Η επωνυμία του Νομικού Προσώπου θα είναι: «Σχο¬ 
λική Επιτροπή Πειραματικού Γ υμνασίου Κορίνθου» του 
Δήμου Κορινθίων. 

Κατά τα λοιπά ισχύει ως έχει η υπ’ αριθμ. 15269/22.11.1994 
απόφαση του Νομάρχη. 

Από τις διατάξεις αυτής της απόφασης δεν προκαλεί- 
ται δαπάνη σε βάρος του προϋπολογισμού του Δήμου 
Κορινθίων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 26 Μάίου 2006 

Με εντολή Γ ενικού Γ ραμματέα Περιφέρειας 
Η Προϊσταμένη Δ/νσης κ.α.α 
ΚΩΝ/ΝΟΣ ΑΘΑΝΑΣΟΠΟΥΛΟΣ 

-♦- 

Αριθμ. 1650 (6) 

Συμπλήρωση με νέο μέλος της «Επιχειρησιακής Ομάδας 
Παροχών» του «Οργανωτικού Σχήματος για την υλο¬ 
ποίηση των έργων του προγράμματος Εκσυγχρονι¬ 
σμού του ΙΚΑ-ΕΤΑΜ». 

Ο ΔΙΟΙΚΗΤΗΣ 

ΤΟΥ ΙΔΡΥΜΑΤΟΣ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Την παρ. 18 του άρθρου 18 του ν.2503/1997 (ΦΕΚ 
107/Α) «Διοίκηση, οργάνωση, στελέχωση της περιφέ¬ 
ρειας, ρύθμιση θεμάτων για την Τοπική Αυτοδιοίκηση 
και άλλες διατάξεις». 

1. Το άρθρο 17 του ν 3205/2003 (ΦΕΚ 297/Α) «Μισθολο- 
γικές ρυθμίσεις λειτουργών και υπαλλήλων του Δημοσί¬ 
ου, Ν.Π.Δ.Δ και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

2. Την υπ’ αριθμ. Φ.10021/27429/1867/30.11.2004 απόφα¬ 
ση των υπουργών Εσωτερικών, Δημόσιας Διοίκησης και 
Αποκέντρωσης καθώς και Απασχόλησης και Κοινωνικής 
Προστασίας, περί «Σύστασης Οργανωτικού Σχήματος 
για την υλοποίηση των έργων του Προγράμματος Εκ¬ 
συγχρονισμού του ΙΚΑ- ΕΤΑΜ». 

3. Το γεγονός ότι στην υπ’ αριθμ. Φ.10021/27429/1867/ 
30.11.2004 απόφαση μεταξύ των άλλων αναφέρεταί: «Ο 
καθορισμός των συμμετεχόντων στις Επιτροπές και 
Ομάδες που συνιστώνται με την απόφαση αυτή, γίνεται 
με απόφαση του Διοικητή ΙΚΑ-ΕΤΑΜ, που δημοσιεύεται 
στην Εφημερίδα της Κυβερνήσεως. Με τον ίδιο τρόπο 
γίνεται και η αντικατάσταση των μελών των Ομάδων 
του Οργανωτικού Σχήματος». 

4. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

α. Συμπληρώνεται στην Επιχειρησιακή Ομάδα Παρο¬ 
χών κενή υφιστάμενη θέση από την Αθανασίου Ζωή, Συ- 
ντονίστρια Διοίκησης Περιφέρειας Αττικής, ως μέλος. 

β. αποχωρεί από το Οργανωτικό Σχήμα το μέλος 
της Ομάδας Υποδομών Ανθρωπίνου Δυναμικού και Εκ¬ 
παίδευσης, Σινάνη Χρυσάνθη, υπάλληλος της Δ/νσης 
Πληροφορικής, κλάδου ΤΕ Προσ/κού Η/Υ. 

Η Δ/νση Διοικητικού Προσωπικού στην οποία κοινο¬ 
ποιείται η παρούσα, παρακαλείται να φροντίσει για την 
διαβίβαση της στις αναφερόμενες σε αυτήν και για την 
άμεση αποχώρηση και επιστροφή στην οργανική του 
θέση, του μέλους που σταματά να παρέχει υπηρεσίες 
στο Οργανωτικό Σχήμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2006 

Ο Διοικητής 

ΙΩΑΝΝΗΣ ΒΑΡΘΟΛΟΜΑΙΟΣ 

